# noteikumi pretendentiem

# 1. Iepirkuma priekšmets:

Jelgavas novada pašvaldības turējumā esošo transportlīdzekļu KASKO apdrošināšana

**CPV KODS - CPV – 66514110-0 (Automašīnu apdrošināšanas pakalpojumi).**

**2. Iepirkuma identifikācijas numurs: JNP 2018/01**

**3. Iepirkuma metode:** Publisko iepirkuma likuma 9.panta kārtībā.

**4. Līguma darbības termiņš:** 12 kalendārie mēneši

## **5. LĪguma slēdzējs**

## 5.1. Pasūtītājs un līguma slēdzējs: 5.2. Kontaktpersona:

|  |  |
| --- | --- |
| Jelgavas novada pašvaldībaReģ. Nr. 90009118031 | Sniedz organizatoriska rakstura informāciju par iepirkumu – Aija Udalova, Jelgavas novada pašvaldības iepirkumu komisijas priekšsēdētājaTālruņa numurs: +371 63012251, +371 6388089Faksa numurs: +371 63022235E-pasta adrese: aija.udalova@jelgavasnovads.lv  |
|  | Par iepirkuma priekšmetu - piesaistīts sertificēts apdrošināšanas brokeris Anita Lukstaraupe SIA “Partner Broker”Reģ. Nr. 40103175343 |
| Adrese: Pasta iela 37, Jelgava, LV-3001, Latvija | Adrese:Brīvības laukums 10, Tukums, LV-3101A.Briāna iela 9a – 216, Rīga, LV-1001 |
| Tālruņa numurs: 63012251 | Tālruņa numurs: 67304004 TukumsMobilā tālruņa numurs: 29123921 |
| Elektroniskā pasta adrese:  | Elektroniskā pasta adrese:  anita.lukstaraupe@partnerbroker.lv |
| Mājas lapas adrese (URL)[http://www.jrp.lv/](http://www.jrp.lv/%20)  | Mājas lapas adrese (URL) www.partnerbroker.lv |

**6. Noteikumu saņemšana un papildu informācijas sniegšana**

6.1. Noteikumus pretendenti var saņemt tos lejuplādējot elektroniskajā formātā pasūtītāja – Jelgavas novada pašvaldības interneta mājas lapā <http://www.jelgavasnovads.lv>, sadaļā „Iepirkumi’.

6.2. Lejuplādējot noteikumus, pretendents apņemas sekot līdzi iepirkuma komisijas sniegtajām atbildēm uz citu ieinteresēto piegādātāju jautājumiem, kas tiks publicētas minētajā interneta mājas lapā pie noteikumiem.

6.3. Ja piegādātājs ir laikus pieprasījis papildu informāciju par iepirkuma nolikumā iekļautajām prasībām, iepirkumu komisija (Komisija) to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām. Papildu informāciju Komisija nosūta piegādātājam, kas uzdevis jautājumu, un vienlaikus ievieto šo informāciju vietā, kur ir pieejams iepirkuma nolikums, norādot arī uzdoto jautājumu. Informācijas apmaiņa starp Komisiju un piegādātājiem notiek elektroniski.

**7. Piedāvājumu noformēšana, iesniegšanas termiņš, vieta un kārtība**

7.1. Piedāvājumu var iesniegt **līdz** **2018.gada 29.janvārim plkst. 10:00** Jelgavas novada pašvaldībā 303. kab., Pasta ielā 37, Jelgavā, LV-3001, Latvija, iesniedzot personīgi, vai atsūtot pa pastu. Pasta sūtījumam jābūt nogādātam norādītajā adresē pirms augstāk minētā termiņa beigām.

7.2. Piedāvājuma dokumentiem jābūt ievietotiem slēgtā aploksnē ar norādi „Jelgavas novada pašvaldības turējumā esošo transportlīdzekļu KASKO apdrošināšana”, iepirkuma identifikācijas Nr. JNP 2018/01.

7.3. Piedāvājums jāiesniedz divos eksemplāros (viens oriģināls un viena kopija).

7.4. Piedāvājuma dokumentiem jābūt sakārtotiem noteikumu 9. punktā paredzētajā kārtībā. Piedāvājuma sākumā jāievieto satura rādītājs, dokumentu lapām jābūt numurētām.

7.5. Piedāvājumam ir jābūt iesniegtam latviešu valodā, skaidri salasāmam, bez labojumiem un dzēsumiem.

7.6. Visiem piedāvājuma dokumentiem jābūt cauršūtiem ar izturīgu diegu vai auklu. Diegiem jābūt stingri nostiprinātiem, uzlīmējot baltu papīra lapu. Šuvuma vietai jābūt apstiprinātai ar pretendenta pārstāvja ar pārstāvības tiesībām parakstu, jānorāda atšifrēts lappušu skaits. Piedāvājumam jābūt noformētam tā, lai novērstu iespēju nomainīt lapas, nesabojājot nostiprinājumu. Katrs piedāvājuma eksemplārs cauršujams atsevišķi.

7.7. Piedāvājumi, kas iesniegti pēc norādītā termiņa, netiks vērtēti.

7.8. Pēc piedāvājumu iesniegšanas termiņa beigām piedāvājumu nevar grozīt.

7.9.Pretendentu piedāvājumu atvēršanai nav paredzēta publiska piedāvājumu atvēršanas sanāksme.

**8.** **Piedāvājuma iesniegšanas nosacījumi**

8.1. Pretendentam piedāvājums jāiesniedz par visu iepirkumu kopumā.

8.2. Pasūtītājs tehniskajā specifikācijā ir paredzējis piedāvājumu iesniegšanu tikai vienā variantā.

8.4. Piedāvājumam jābūt izteiktam euro (EUR) valūtā ar precizitāti divas zīmes aiz komata.

8.5. Piedāvājumam jāietver visi nodokļi, nodevas un citi obligātie maksājumi, kas saskaņā ar Latvijas Republikā spēkā esošajiem normatīvajiem aktiem jāmaksā apdrošinātājam.

**9. Piedāvājuma sastāvs**

9.1. Pretendenta pieteikums, kas sagatavots saskaņā ar pielikumā Nr.1 pievienoto formu. Pieteikumu paraksta pretendenta pārstāvis ar pārstāvības tiesībām vai tā pilnvarota persona.

9.2. Pretendenta kvalifikāciju apstiprinošie dokumenti:

9.2.1. Latvijas Republikas Uzņēmumu reģistra (Komercreģistra) vai līdzvērtīgas iestādes citā valstī izsniegtas reģistrācijas apliecības kopija vai izziņa, ka pretendents ir apdrošināšanas sabiedrība, reģistrēta likumā noteiktajā kārtībā.

9.2.2. Izziņa par pretendenta pārstāvjiem ar pārstāvības tiesībām, kā arī ja piedāvājuma dokumentus paraksta persona, kurai nav pārstāvības tiesības, tad dokuments, kas apliecina piedāvājuma dokumentus parakstījušās personas pilnvaras.

9.2.3. Latvijas Republikas Finanšu un Kapitāla tirgus komisijas vai līdzvērtīgas iestādes citā valstī izsniegtas licences kopiju par tiesībām sniegt brīvprātīgo autotransporta apdrošināšanas pakalpojumu (KASKO).

9.2.4.**Komisija pretendentu, kuram būtu piešķiramas iepirkuma līguma slēgšanas tiesības, izslēdz no dalības iepirkumā jebkurā no šādiem gadījumiem:**

9.2.4.1.pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts;

9.2.4.2. ir konstatēts, ka piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 eiro. Attiecībā uz Latvijā reģistrētiem un pastāvīgi dzīvojošiem pretendentiem pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā;

9.2.4.3. iepirkuma procedūras dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu Publisko iepirkumu likuma 25.panta pirmās un otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar mazāk pretendentu ierobežojošiem pasākumiem;

9.2.4.4. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma nolikumā, kā arī uz personālsabiedrības biedru, ja pretendents ir personālsabiedrība, ir attiecināmi 9.2.4.1., 9.2.4.2., un 9.2.4.3. punkta nosacījumi.

9.3. Tehniskā un finanšu piedāvājuma sagatavošana un sastāvs:

9.3.1. Tehnisko piedāvājumu jāsagatavo saskaņā ar tehniskajā specifikācijā izvirzītajām prasībām, izmantojot speciālo Tehniskā piedāvājuma formu, kas pievienota pielikumā nr.2.

9.3.2. Finanšu piedāvājumu, norādot 12 mēnešu perioda apdrošināšanas prēmiju par katru transportlīdzekli un kopējo prēmiju, jāsagatavo, izmantojot Pielikumā Nr.3. doto formu “Finanšu piedāvājums, apdrošināšanas prēmijas sadalījums par katru transporta līdzekli”.

9.3.3. Finanšu piedāvājumā norādītajai apdrošināšanas prēmijai jāietver visi nodokļi un nodevas, kā arī jābūt ietvertām arī visām administrācijas, dokumentu sagatavošanas, saskaņošanas un transporta izmaksām, kas saistītas ar pakalpojuma sniegšanu.

9.3.4. Tehniskajam piedāvājumam jāsastāv no:

* piedāvājuma apkopojuma speciālā formā (pielikums nr.2)

- apdrošināšanas noteikumiem.

**10. Piedāvājuma vērtēšana**

10.1. Iesniegto piedāvājumu izvērtēšanu veic Pasūtītāja izveidota iepirkuma komisija slēgtās sēdēs.

10.2.Pēc piedāvājumu atvēršanas un piedāvājumu noformējuma pārbaudes, Pasūtītājs veiks pretendentu atlasi, pārbaudot pretendentu kvalifikācijas atbilstību, pārbaudot pretendenta iesniegto dokumentu atbilstību šī paziņojuma 9.punkta apakšpunktos norādītajām prasībām (9.2.4. punktā minētais tiks pārbaudīts tikai uzvarējušajam pretendentam). Tālāk tiks vērtēti tie piedāvājumi, kuri atbilst visām šajā paziņojumā norādītajām noformējuma un atlases prasībām.

10.3. Iepirkuma komisija pārbauda, vai pretendentu tehniskais piedāvājums atbilst tehniskajai specifikācijai.

10.4. Ja tehniskais un/vai finanšu piedāvājums neatbilst tehniskās specifikācijas prasībām un/vai Iepirkuma noteikumu 9.3 punkta prasībām, iepirkuma komisija lemj par pretendenta izslēgšanu no dalības tālākā vērtēšanā.

10.5. Piedāvājuma vērtēšana

10.5.1. Iepirkuma komisija pārbauda, vai finanšu piedāvājumā nav aritmētisku kļūdu. Ja iepirkuma komisija konstatē šādas kļūdas, tā tās izlabo. Par kļūdu labojumu un laboto piedāvājuma summu iepirkuma komisija paziņo pretendentam, kura pieļautās kļūdas labotas. Vērtējot piedāvājumu, iepirkuma komisija ņem vērā labojumus.

10.5.2. Iepirkuma komisija pārbauda, vai nav iesniegts nepamatoti lēts piedāvājums un rīkojas saskaņā ar Publisko iepirkumu likuma 53. panta noteikumiem. Ja iepirkuma komisija konstatē, ka ir iesniegts nepamatoti lēts piedāvājums, tas tiek noraidīts.

10.5.3. Piedāvājumu vērtēšanas gaitā, komisijas locekļi sagatavo un paraksta vērtējumu, kurā izvērtēti visu Pretendentu piedāvājumi.

10.5.4. Ja vairāki Pretendenti iegūst vienādu punktu skaitu, komisija izvēlas to piedāvājumu, kurš kritērijā nr. 2 (Pretendenta uzlabotais piedāvājums) ir ieguvis visvairāk punktu.

10.6. Piedāvājumu vērtēšanas kritērijs ir saimnieciski visizdevīgākais piedāvājums.

10.7. Pasūtītājam ir tiesības noraidīt visus iesniegtos piedāvājumus un lemt par iepirkuma pārtraukšanu.

10.8. Kritēriji saimnieciski izdevīgākā piedāvājuma noteikšanai sniegti 1.tabulā.

**11. Iepirkuma uzvarētāja noteikšana un līguma slēgšana**

11.1. Informācijas pārbaude pirms lēmuma par iepirkuma līguma slēgšanas tiesību piešķiršanas. Lai pārbaudītu, vai pretendents, kuram būtu piešķiramas līguma slēgšanas tiesības nav izslēdzams no dalības iepirkumā Publisko iepirkumu likuma (PIL) 9. panta septītajā daļā minēto nosacījumu dēļ (Nolikuma 9.2.4.punkts), pasūtītājs rīkojas PIL 9. panta devītajā, un desmitajā daļā noteiktajā kārtībā.

11.1.2. Ja pretendents, kuram būtu piešķiramas līguma slēgšanas tiesības, ir piegādātāju apvienība, iepirkuma komisija pieprasa noteikumu 9.2. punktā minētos dokumentus par katru piegādātāju apvienības biedru.

11.1.3. Ja pretendents, kuram būtu piešķiramas līguma slēgšanas tiesības, ir piesaistījis apakšuzņēmēju, iepirkuma komisija var pieprasīt iesniegt noteikumu 9.2. punktā minētos dokumentus par katru piesaistīto apakšuzņēmēju.

11.2. Lēmuma par iepirkuma rezultātiem pieņemšana un paziņošana, līguma slēgšana

11.2.1. Līguma slēgšanas tiesības tiks piešķirtas pretendentam, kurš būs iesniedzis Iepirkuma noteikumu prasībām atbilstošu saimnieciski izdevīgāko piedāvājumu.

11.2.2. Visi pretendenti tiek rakstveidā elektroniski informēti par iepirkuma rezultātiem 3 (trīs) darba dienu laikā no lēmuma pieņemšanas dienas.

11.2.3. Iepirkuma uzvarētājam līgums jāparaksta 10 (desmit) darba dienu laikā no pasūtītāja nosūtītā (arī uz elektroniskā pasta adresi) uzaicinājuma parakstīt līgumu, izsūtīšanas dienas. Ja norādītajā termiņā uzvarētājs neparaksta līgumu, tas tiek uzskatīts par atteikumu slēgt līgumu.

11.2.4. Ja izraudzītais pretendents atsakās slēgt līgumu ar Pasūtītāju, Pasūtītājs pieņem lēmumu slēgt līgumu ar nākamo pretendentu, kura piedāvājums vērtējuma gaitā ir ieguvis nākamo lielāko punktu skaitu.

**12. Citi noteikumi**

12.1. Pasūtītāja apdrošināšanas brokeris ir licencēta apdrošināšanas brokeru sabiedrība SIA “Partner Broker, reģ.nr. 40103175343 kas konsultē pasūtītāju par brīvprātīgās transportlīdzekļu apdrošināšanas pakalpojumu (KASKO), tai skaitā veic apdrošināšanas līguma apkalpošanu un pārraudzību.

12.2. Pretendents sedz visas izmaksas, kas saistītas ar piedāvājumu sagatavošanu un iesniegšanu.

12.3. Komisija piedāvājumā ietverto informāciju bez pretendenta piekrišanas drīkst izmantot tikai iepirkuma rezultātu noteikšanai un iepirkuma līguma slēgšanai.

12.4. Pasūtītājs apliecina, ka nepieteiks apdrošinātājam apdrošināšanas gadījumus, kuri ir iestājušies pirms apdrošināšanas līguma spēkā stāšanās datuma.

12.5. Pretendentam jānodrošina polišu un rēķinu par apdrošināšanas prēmiju izsniegšana saskaņā ar tehniskajā un finanšu piedāvājumos sniegtajiem nosacījumiem un noteikumiem. Ja rodas pretruna starp dokumentiem, tad spēkā ir piedāvājumos sniegtie nosacījumi un noteikumi.

12.6. Iepirkuma līguma projekts tiks saskaņots ar pretendentu, kuram būs piešķirtas iepirkuma līguma slēgšanas tiesības.

Pielikumā:

Pielikums Nr.1. Pieteikums

Pielikums Nr.2. Tehniskā specifikācija un Tehniskais piedāvājums - forma

Pielikums Nr.3. Finanšu piedāvājums, apdrošināšanas prēmijas sadalījums par katru transporta līdzekli - forma

Pielikums Nr.4. Līguma projekts par transportlīdzekļu KASKO apdrošināšanas pakalpojumiem

**1.tabula**

**Punktu piešķiršanas aprēķins**

|  |  |  |  |
| --- | --- | --- | --- |
| **Nr. p. k.** | **Vērtēšanas kritērijs** | **Maksimālais punktu skaits** | **Punktu skaita aprēķins** |
| 1. | Piedāvātā apdrošināšanas prēmija, euro | 60 | P= (Pzem/ Pvērt.) x 60, kur:Pzem – viszemākā apdrošināšanas piedāvājuma cena;Pvērt. –apdrošināšanas piedāvājuma cena, kuram aprēķina punktus. |
| 2. | Pretendenta uzlabotais piedāvājums | 40 | Par katru uzlabojumu papildus tiek piešķirti 2,5 punkti (skat. Tehniskās specifikācijas punkti 11.1.-11.16.) |